kardosdrur/scandi-wiki huggingface dataset:
Lagtingets finansudvalg

Lagtingets finansudvalg (færøsk: Fíggjarnevndin) er det fagudvalg som behandler finans-, økonomi-, skatte- og afgiftssager i Lagtinget på Færøerne. I dagens finansudvalg indgår også det gamle Skatteudvalg. De fleste partier i Lagtinget plejer at være repræsenterede i Finansudvalget, som tæller syv medlemmer.

Medlemmer 
Medlemmer i perioden 2019–2023:
 Magnus Rasmussen, (SB), formand
 Aksel V. Johannesen, (JF), næstformand
 Bill Justinussen, (MF)
 Jákup Mikkelsen, (FF)
 Kristin Michelsen, Sjálvstýri
 Kristina Háfoss, Tjóðveldi (indtil jauar 2021)
 Ruth Vang, Framsókn

Medlemmer i perioden 2015–2019:
 Ruth Vang (Framsókn), formand 
 Helena Dam á Neystabø, (JF)
 Kristin Michelsen, (JF)
 Pauli Trond Petersen, (T)
 Jacob Vestergaard (FF)
 Bill Justinussen (MF)
 Bárður á Steig Nielsen (SB)

Medlemmer i perioden 2011–2015:
 Bárður á Steig Nielsen (SB), formand
 Kristina Háfoss (T), næstformand
 Bill Justinussen (MF)
 Jacob Vestergaard (FF)
 Eyðgunn Samuelsen (JF)
 Aksel V. Johannesen (JF)
 Rodmundur Nielsen (FF)

Formænd 
 Magnus Rasmussen (SB) 2019-2023
 Bárður á Steig Nielsen (SB) 25. januar 2019 - 31. august 2019
 Ruth Vang (Framsókn) 2015 – 25. januar 2019
 Bárður á Steig Nielsen (SB) 2011–2015
 Jørgen Niclasen (FF) 2011
 Anfinn Kallsberg (FF) 2004–2011
 Óli Breckmann (FF) 2002–2004
 Finnbogi Arge (FF) 2000–2002
 Bjarni Djurholm (FF) 1998–2000
 Jørgen Niclasen (FF) 1998
 Finnbogi Arge (uafhængig) 1994–1998
 Jørgen Thomsen (JF) 1990–1994

Noter

Eksterne links 
 Udvalgets internetside 

Finansudvalg
Jacob Mark

Jacob Rene Mark (født 16. oktober 1991 i Køge) er en dansk politiker, der siden 2015 har været medlem af Folketinget for Socialistisk Folkeparti, valgt i Køgekredsen (Sjællands Storkreds). Han har siden 2016 været SF's gruppeformand.
Han er desuden SF’s børne- og undervisningsordfører samt medieordfører. 2009-2015 sad han i Køge Byråd for SF.

Baggrund 
Jacob Mark er opvokset i Køge og blev student fra Køge Gymnasium i 2011. Han har en bachelorgrad i journalistik med sidefag i politik og administration fra Roskilde Universitet. Han er søn af fængselsbetjent Bjarne Mark og folkeskolelærer Lise Mark og har en lillesøster, Freja Mark.

Som 14-årig meldte Jacob Mark sig ind i SF Ungdom. Jacob Mark har været medlem af SF’s Landsledelse siden 2014.

Privat danner han par med den socialdemokratiske borgmester i Holbæk Kommune, Christina Krzyrosiak Hansen.

Politisk karriere

Byrådspolitik 
Jacob Mark blev valgt til Køge Byråd for SF ved kommunalvalget i 2009 som 18-årig og blev dermed den yngste nogensinde i kommunalbestyrelsen. Med 494 personlige stemmer blev han nr. to på SF’s liste efter Børne- og Ungdomsudvalgsformand Johnna Stark. Jacob Mark var medlem af Børne- og Ungdomsudvalget og Kulturudvalget fra 2010-2014.

Ved kommunalvalget i 2013 blev han genvalgt med 793 personlige stemmer. og blev efterfølgende formand for Børneudvalget. samt medlem af Skoleudvalget og Kultur- og Idrætsudvalget. Mark forlod byrådet i efteråret 2015, da han blev valgt til Folketinget for SF, og SF ikke tillader dobbeltmandater.

Landspolitik 
Ved folketingsvalget 2015 blev Mark valgt til Folketinget med 2.948 personlige stemmer. Den 17. maj 2016 blev han valgt til partiets gruppeformand efter Jonas Dahl.

Op til Folketingsvalget 2019 var Jacob Mark børne- og undervisningsordfører, uddannelses- og forskningsordfører samt kultur-, medie- og idrætsordfører for SF.

Ved folketingsvalget 2019 blev han genvalgt med 23.213 personlige stemmer. det højeste antal stemmer blandt SF's kandidater ved valget. Jacob Mark var i perioden 2015-2021 SF’s gruppeformand samt børne-, undervisnings- og medieordfører i Folketinget. Han blev i november 2021 sygemeldt med stress og mistede som følge heraf dele af sit syn. Han kom dog tilbage til sit folketingsarbejde i juni 2022.

Priser og udnævnelser 
I 2018 vandt Mark Folkemødets Dialogpris. Den 29. maj 2019 modtog Jacob Mark ”Børnenes Gule Førertrøje” fra Forældrebevægelsen #HvorErDerEnVoksen i forbindelse med tour-de-HvorErDerEnVoksen. Mark blev fremhævet for sit arbejde med at bringe minimumsnormeringer til debat og forhandling i Folketinget.

I 2020 indtrådte Mark i Krogerup Højskoles repræsentantskab, og samme år blev han optaget i Kraks Blå Bog.

Referencer

Eksterne henvisninger 
 

Nuværende folketingsmedlemmer fra SF
Kommunalbestyrelsesmedlemmer fra SF
Politikere fra SF
Personer i Kraks Blå Bog
Hornsleth - På dybt vand (dokumentarfilm)

Hornsleth - På dybt vand er en dansk dokumentarfilm af Theis Molin.

Filmen følger kunstneren Kristian von Hornsleth over fem år i tilblivelsen af hans verdensompændende kunstværk Deep Storage Project, hvor en 8 x 11 meter stjerneformet stålskulptur med DNA fra 4.000 mennesker nedsænkes i Marianergraven. DNA'et stammer fra blodprøver samlet ved udstillinger og events over hele verden. Projektet tærer på privatlivet og økonomien og undervejs falder Hornsleth i kløerne på en svindler.

Filmen havde verdenspremiere på Copenhagen International Documentary Festival d. 10. november 2014 på Bremen Teater og blev vist for første gang på tv d. 18. november 2014, som en del af DR2's Dokumania.

Eksterne kilder/henvisninger 
 Deep Storage Project
 CPH:DOX 
 Kunsten.nu
 Hornsleth på film og bog
 

Dokumentarfilm fra Danmark
Danske film fra 2014
MedlinePlus

MedlinePlus er en internetside som tilbyder sundhedsmæssig information fra det amerikanske bibliotek United States National Library of Medicine der drives af den føderale regering i USA.

Målgruppen er patienter, deres familier og venner.

Referencer

Eksterne henvisninger
MedlinePlus, hjemmeside

Sygdomme
Sundhed
Databaser
Citrin

Citrin er en gul, makrokrystalinsk variant af kvarts. Navnet henviser til mineralets citrongule farve. 

Krystallet slibes og anvendes som smykkesten. De fleste smykkestene stammer fra Brasilien. 

Farven skyldes et lille indhold af jern. 

Noget af den citrin, der bringes i handelen, er i virkeligheden ametyst, der har været opvarmet (er blevet brændt), hvorved den skifter farve til gul. 

Det er ikke alle ametyster, der bliver gule ved den behandling.

Litteratur 
 Ædelstene i farver. – København 1972 / Ove Dragsted. (Side 257)

Eksterne henvisninger 

Smykkesten
Kvartsvarianter
Theis Molin

Theis Molin (født 16. juni 1972) er en dansk instruktør og producer.
Theis Molin står bag nogle af de største danske live musik produktioner til DVD og modtog i 2010 Politikens publikumspris for filmen Lost Inside a Dream: The Story of Dizzy Mizz Lizzy om Dizzy Mizz Lizzys comeback turne. I november 2014 havde filmen Hornsleth - På dybt vand premiere på på Copenhagen International Documentary Festival og DR2. Filmen følger kunstneren Kristian von Hornsleth over 5 år.

Molin har en bachelor i litteraturhistorie og film- og medievidenskab fra Århus Universitet og stud. mag. i moderne kultur- og kulturformidling fra Københavns Universitet.

Dokumentarfilm 
 Hornsleth - På dybt vand (2014) 
 En chokerende rejse - Hanna Ziadeh og det arabiske efterår (2013), DR2
 Hr. Boe og Co. laver Spies & Glistrup (2013), DR2
 Lost Inside a Dream: The Story of Dizzy Mizz Lizzy (2010), DR2
 Nephew: Roskilde 07:07:07, (2007), DR2
 Kim Larsen & Kjukken: En Lille Pose Støj (2007), DR1
 Sammen er vi stærke Portræt af filminstruktør Lotte Svendsen (2005), DR2
 Tim Christensen: From Roskilde to Abbey Road (2004)
 Mew: Roskilde '03, Saturday (2003), DR2
 90'er digtere (1999) DR1 og DR2

Live produktioner 
 Sanne Salomonsen, Live (2014)
 Dizzy Mizz Lizzy, Live In Concert (2010)
 Kim Larsen i Østre Gasværk (2009)
 Kim Larsen & Kjukken - Sange For Børn (2008)
 Tim Christensen - Perfektionist (2008)
 Tina Dickow, Roskilde 08' (2008)
 Nephew: Roskilde 07:07:07 (2007)
 Mew: Live in Copenhagen (2006)
 Kim Larsen & Kjukken: En Lille Pose Støj (2007)
 Kim Larsen & Kjukken: Live i Vega (2006)
 Raveonettes Live at Roskilde Festival (2005)

Eksterne kilder/henvisninger 
 TM Film
 
 CPH:DOX 
 Filminstruktørs værste rejse: Troede, jeg skulle dø
 Tusinder vil stoppe Hizb ut-Tahrir
 Theis Molin bag Tim Christensen film 

Filminstruktører fra Danmark
The Simpsons (sæson 22)

Den toogtyvende sæson af tv-serien The Simpsons blev første gang sendt i 2010 og 2011.

Afsnit

Elementary School Musical

Loan-a Lisa

MoneyBART

Treehouse of Horror XXI

Lisa Simpson, This Isn't Your Life

The Fool Monty

How Munched is That Birdie in the Window?

The Fight Before Christmas

Donnie Fatso

Moms I'd Like to Forget

Flaming Moe

Homer the Father

The Blue and the Gray

Angry Dad: The Movie

The Scorpion's Tale

A Midsummer's Nice Dream

Love Is a Many Strangled Thing

The Great Simpsina

The Real Housewives of Fat Tony

Homer Scissorhands

500 Keys

The Ned-Liest Catch 
 

22
Søren Jøhnk

Søren Jøhnk (født 1997) er en dansk atlet medlem af Bagsværd Atletik Club.

Søren Jøhnk har 800 meter som sin primære disciplin.

Ungdoms-DM 
  2016 800 meter indendørs 1:59,25
  2014 400 meter 52,68
  2014 800 meter 1:57,93
  2012 800 meter indendørs 2:01,02

Personlige rekorder 
 400 meter: 52,26 Sparta Copenhagen Games i Østerbro 8. august 2014
 800 meter: 1:55,13 Watford Atletikstadion i Watford 17. juli 2014

 10 km: 35,15 Østerbro 25. marts 2012

Eksterne henvisninger 
 Statletik.dk Profil – Søren Jøhnk 

Mellemdistanceløbere fra Danmark
Atleter fra Bagsværd AC
Lagtingets retsudvalg

Lagtingets retsudvalg (færøsk: Rættarnevndin) er det fagudvalg, som behandler rets-, politi- og kommunalsager i Lagtinget på Færøerne. Udvalget har syv medlemmer.

Medlemmer 2015-2019 
 Kristin Michelsen (JF), formand
 Sonja Jógvansdóttir (JF)
 Magnus Rasmussen (SB)
 Edmund Joensen (SB)
 Elsebeth Mercedis Gunnleygsdóttur (FF)
 Magni Arge (T) (Ingolf S. Olsen fra 21. september)
 Ruth Vang (FS)

Medlemmer 2011-2015 
 Elsebeth Mercedis Gunnleygsdóttur (FF), formand
 Eivin Jacobsen (SB)
 Reimund Langgaard (SB)
 Gerhard Lognberg (JF/SF)
 Kristin Michelsen (JF), næstformand 
 Páll á Reynatúgvu (T)
 Brandur Sandoy (FF)

Medlemmer 2008-2011 
 Alfred Olsen (SB), formand
 Gerhard Lognberg (JF), næstformand
 Poul Michelsen (FF)
 Anfinn Kallsberg (FF)
 Bjørt Samuelsen (T)
 Heini O. Heinesen (T)
 Hans Pauli Strøm (JF)

Formænd 
 1991–1992 Jóannes Dalsgaard (JF)
 1994–1998 Bjørn á Heygum (SB)
 1998–2001 Sámal Petur í Grund (SF)
 2001–2001 Signar á Brúnni (TF)
 2001–2002 Helena Dam á Neystabø (JF)
 2002–2004 Jógvan á Lakjuni (FF)
 2004–2007 Alfred Olsen (SB)
 2007–2008 Marjus Dam (SB)
 2008–2011 Alfred Olsen (SB)
 2011–2015 Elsebeth Mercedis Gunnleygsdóttur (FF)
 2015– Kristin Michelsen (JF)

Noter

Eksterne links 
 Udvalgets internetside hos lagtinget 

Retsudvalg
Dorte Meldgaard

Dorte Meldgaard (født 1. februar 1976) er en dansk konservativ politiker, der i perioden 2014-2017 incl. (4 år) var borgmester i Hillerød Kommune i Nordsjælland. Hun afløste Kirsten Jensen fra Socialdemokratiet, der havde siddet på posten siden 2007. Meldgaard har en erhvervssproglig bacheloruddannelse i tysk og spansk.
I slutningen af maj 2018 flyttede hun med sin familie til Berlin. Efter et år vendte hun tilbage til Danmark, hvor hun siden oktober 2019 har været konsulent i Bendix Consult.

Referencer

Eksterne henvisninger 
 Profil på Det Konservative Folkepartis hjemmeside 

Borgmestre fra Det Konservative Folkeparti
Borgmestre i Hillerød
Tidligere borgmestre fra Danmark
Sophie Germain-primtal

Primtallet p er et Sophie Germain-primtal hvis 2p + 1 også er et primtal. Tallet 2p + 1 kaldes for et sikkert primtal hvis p er et Sophie Germain-primtal. For eksempel er 29 et Sophie Germain-primtal og 2 · 29 + 1 = 59 er dets tilhørende sikre primtal. Sophie Germain-primtal er opkaldt efter den franske matematiker Sophie Germain, der brugte dem i sine undersøgelser af Fermats sidste sætning. Sophie Germain-primtal og sikre primtal finder anvendelser i krypteringsnøgler og primtalstest. Det er formodet, at der er uendeligt mange Sophie Germain-primtal, men det er stadig ikke bevist.

De første Sophie Germain-primtal mindre end 1000 er:
2, 3, 5, 11, 23, 29, 41, 53, 83, 89, 113, 131, 173, 179, 191, 233, 239, 251, 281, 293, 359, 419, 431, 443, 491, 509, 593, 641, 653, 659, 683, 719, 743, 761, 809, 911, 953, ... 

Hvis p er et Sophie Germain-primtal, vil p altid have en rest på 2 ved division med 3. Hvis p derimod har en rest på 1 ved division med 3, vil 2p + 1 være deleligt med 3 og dermed ikke et primtal.

Rækken p, 2p + 1, 2 (2p + 1) +1, 2 (2 (2p + 1) +1) +1, ... kaldes en Cunningham-kæde.

Reference 

Primtal
Kryptografi
Sikkert primtal

Et sikkert primtal er et primtal på formen 2p + 1, hvor p er et primtal. p er således et Sophie Germain primtal.

De første sikre primtal er:

 5, 7, 11, 23, 47, 59, 83, 107, 167, 179, 227, 263, 347, 359, 383, 467, 479, 503, 563, 587, 719, 839, 863, 887, 983, 1019, 1187, 1283, 1307, 1319, 1367, 1439, 1487, 1523, 1619, 1823, 1907, ...

Disse primtal kaldes "sikre" på grund af deres forhold til stærke primtal. Et primtal 'q' er et "stærkt" primtal, hvis 'q' + 1 og 'q' - 1 begge har nogle store primfaktorer. For et sikkert primtal  'q' = 2'p' + 1, har tallet 'q' - 1 naturligvis en stor primtalsfaktor, nemlig 'p', og så opfylder det sikre primtal 'q' en del af kriterierne for at være en stærkt primtal.

Reference 

Primtal
Kryptografi
Safe Upon the Shore

Safe Upon the Shore er det niende studiealbum fra det canadiske folkrockband Great Big Sea. Det blev udgivet i d. 13. juli 2008. Albummet blev godt modtaget af anmelderne og kom direkte ind som #2 på den canadiske hitliste.

Spor 

iTunes Canada Deluxe Version 

iTunes US Bonus Track Version 

Spor 2, 3, 4, 7 og bonus tracket blev afprøvet til koncerter inden de blev indspillet i studiet.

Modtagelse

Kommerciel succes 
Albummet debuterede som #2 på Canadian Albums Chart, lige efter Eminems Recovery. Albummet solgte 7.000 eksemplarer i den første uge, mens Eminems album solgte 30.000 eksemplarer.

Anmeldernes modtagelse 
Greg Prato fra Allmusic gav hovedsageligt positiv kritik og skrev at "der er mere end øjet kan se (eller mere rammende, øret) i denne canadiske gruppe. Great Big Sea har skabt en ren "heartland-lyd" helt sin egen."

Personel 
 Alan Doyle – Vokal, guitar, bouzouki, mandolin, banjo, klaver
 Bob Hallett – Vokal, harmonika, voncertina, fløjte, mundharmonika, bouzouki, mandolin, violin, banjo, sækkepiber
 Séan McCann – Vokal, guitar, bodhrán, percussion

Med
 Murray Foster - Vokal, bas, guitar
 Kris MacFarlane - Vokal, trommer, percussion, guitar, keyboard, klaver

Gæstemusikere
 Sonny Landreth - Slideguitar
 Jeen O'Brien - Vokal
 Steve Berlin - Keyboard, melodika, percussion
 Washboard Hank - Vaskebræt
 Mark Mullins - Trombone, arrangement
 Craig Klein - Trombone
 Greg Hicks - Trombone
 J.P. Cormier - Mandolin, guitar, banjo, violin
 Shannon Powell - Tamburin
 Jeremy Fisher - Guitar

Hitlister

Hitlisteplaceringer

Salgstal

Referencer 

Great Big Sea-album
Album fra 2010
VM i håndbold 2015 - Gruppe C (mænd)

VM i håndbold 2015, gruppe C er gruppe C ved VM i håndbold 2015 i Qatar.

Stilling

Kampe

Eksterne henvisninger 
 Turneringens hjemmeside  

Gruppe C (mænd)
VM i håndbold 2015 - Gruppe D (mænd)

VM i håndbold 2015, gruppe D er gruppe D ved VM i håndbold 2015 i Qatar.

Stilling

Kampe

Eksterne henvisninger 
 Turneringens hjemmeside  

Gruppe D (mænd)
Sophie Germain

Sophie Germain (født 1. april 1776 i Paris, død 27. juni 1831 sammested) var en fransk matematiker.

Germain nærede allerede som ganske ung en stærk interesse for matematik og korresponderede endogså under pseudonym med Adrien-Marie Legendre, Joseph Louis Lagrange og Carl Friedrich Gauss. I 1816 tilkendte det franske institut hende prisen for et arbejde om elastiske fladers svingninger, der var indleveret som besvarelse af en af instituttet stillet opgave; over det samme emne anstillede hun senere videregående undersøgelser (offentliggjorte 1826). Hun har desuden skrevet om fladers krumning (Crelle’s Journal, 1831) og ydet forskellige interessante bidrag til 2. udgave af Legendre’s Théorie des nombres.

Sophie Germain bidrog med en ny tilgang til løsningen af Fermats sidste sætning, der var meget mere generel end forrige strategier.

Ved sin død efterlod hun et stort antal manuskripter handlende om forskellige emner.

Ekstern henvisning og kilde 
, bind 9, side 629, skrevet af Dr. phil Christian Crone

Matematikere fra Frankrig
Kvindelige matematikere
Natura 2000-område nr. 66 Stadil Fjord og Vest Stadil Fjord

Natura 2000-område nr. 66 Stadil Fjord og Vest Stadil Fjord  er et habitatområde (H59) fuglebeskyttelsesområde (F41) og ramsarområde (R3), der har et areal på i alt 6.903 ha, hvoraf 1057 ha ejes af Naturstyrelsen. To tredjedele af arealet er i dag store marker, mens rørskov og åbne vandflader dækker den sidste tredjedel. Vest Stadil Fjord har et areal på ca. 512 hektar og Stadil Fjord har et areal på ca. 1.713 hektar. Habitatområdet og fuglebeskyttelsesområdet er sammenfaldende. Den vestlige del af habitatområdet grænser op til
Husby Klit (Natura 2000-område nr. 74 Husby Klit) og vest for den ligger Vesterhavet. Stadil Fjord afvandes mod syd til Ringkøbing Fjord (Habitatområde nr. H62) via Vonå.

Stadil Fjord er med 52 arter af undervandsplanter måske den artsrigeste lagunesø i Danmark. Der fundet 4 arter fra rødlisten og 11 arter fra
gullisten (ansvarsarter). Rødlistearterne var lav kogleaks, krybende ranunkel, vandranke og flydende kogleaks. Gullistearter var strandbo, nåle-sumpstrå, vedbendvandranunkel,
hår-tusindblad, brodbladet vandaks, bændelvandaks, glisende vandaks, langbladet vandaks, trådvandaks, almindelig pilblad og søpryd.

Udpegningsgrundlag for fuglebeskyttelsesområdet 
Fuglebeskyttelsesområdet skal sikre uforstyrrede raste- og fourageringspladser (enge) for ænder og gæs.
Plettet rørvagtel sikres gode ynglemuligheder og der er en lille ynglekoloni
af sortterner, der skal sikres fortsat gode forhold i yngleområdet.

Fuglebeskyttelsesområdet er udpeget af hensyn til:

Ynglefugle:
 Rørdrum
 Rørhøg
 Plettet rørvagtel
 Sortterne

Trækfugle:
 Pibesvane
 Sangsvane
 Kortnæbbet gås
 Bramgås
 Grågås
 Krikand
 Spidsand
 Skeand
 Pomeransfugl
 Hjejle (T)

Vildreservat 
I 1993 opkøbte staten en stor del af området ved Vest Stadil Fjord, og i et naturgenopretningsprojekt hævede man vandstanden i en del af området, til fordel for især fuglene, og oprettede et vildtreservat.

Fredninger 
Øen Hindø på ca. 100 ha. der er forbundet med fastlandet mod øst ved en lav bro. Der er offentlig adgang til Hindø efter en frivillig fredning i 1991.

Vest Stadil Fjord, Søndre Dyb samt områder omkring søen, jf. bilag blev fredet i 1974. De fredede arealer omfatter også Husby Klit og udgør 906 ha. og er udpeget på baggrund af stor landskabelig, biologisk og friluftsmæssig værdi.

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.
Natura 2000-området ligger i Ringkøbing-Skjern Kommune, og naturplanen koordineres med vandplanen for 1.8 Hovedvandopland Ringkøbing Fjord.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Ringkøbing-Skjern Kommune
EU-habitatområder i Danmark
Fuglebeskyttelsesområder i Danmark
Ramsarområder i Danmark
Fredede arealer i Danmark
Naturgenopretning i Danmark
Amber Bondin

Amber Bondin, eller blot Amber (født 26. maj 1991) er en maltesisk sangerinde, der repræsenterede Malta ved Eurovision Song Contest 2015 med nummeret "Warrior".

Biografi 
Amber deltog som solist i den maltesiske forhåndsudvælgelse til Eurovision Song Contest i både 2011, 2012, 2013 og 2014. I 2012 var hun tillige korsanger for den maltesiske solist i Eurovision Song Contest 2012, Kurt Calleja.

Den 22. november 2014 vandt hun den maltesiske udvælgelse til Eurovision Song Contest 2015 i Wien med nummeret "Warrior", som er skrevet af Elton Zarb og Muxu.

Kildehenvisninger 

Sangere fra Malta
Maltas Eurovision Song Contest-deltagere 
Deltagere ved Eurovision Song Contest 2015
Kollerup

Kollerup kan henvise til flere stednavne i Danmark:
 Kollerup (Sydslesvig) – en bebyggelse i Store Solt
 Kollerup (Østbirk Sogn) – en bebyggelse i Østbirk Sogn, Horsens Kommune
 Kollerup (Hadbjerg Sogn) – et ejerlav og en landbrugsejendom i Hadbjerg Sogn, Favrskov Kommune
 Kollerup (Jammerbugt Kommune) – en bebyggelse og et ejerlav i Kollerup Sogn, Jammerbugt Kommune
 Kollerup (Vejle Kommune) – en bebyggelse og et ejerlav i Kollerup Sogn, Vejle Kommune

Se også 
 Kollerup Kirke
 Kollerup Sogn
Lagtingets velfærdsudvalg

Lagtingets velfærdsudvalg (færøsk: Trivnaðarnevndin) er det fagudvalg som behandler social-, sundheds-, arbejdsmarkeds- og boligsager i Lagtinget på Færøerne. Dagens velfærdsudvalg blev dannet da Arbejdsudvalget og Social- og sundhedsudvalget blev slået sammen i 1995, og formanden i Social- og sundhedsudvalget, Kristian Magnussen, blev den første formand for Velfærdsudvalget. Udvalget har syv medlemmer.

Medlemmer

Medlemmer 2015-2019 
 Katrin Kallsberg, (T) formand
 Óluva Klettskarð (T)
 Djóni Nolsøe Joensen (JF)
 Sonja Jógvansdóttir løsgænger
 Kaj Leo Holm Johannesen (SB)
 Elsebeth Mercedis Gunnleygsdóttur (FF)
 Jenis av Rana (MF)

Medlemmer 2011-2015 
 Rósa Samuelsen (SB), formand
 Bill Justinussen (MF)
 Elsebeth Mercedis Gunnleygsdóttur (FF)
 Rigmor Dam (JF), næstformand
 Sirið Stenberg (T)
 Bjørt Samuelsen (T)
 Hanus Samró (FF)

Medlemmer 2008-2011 
 Jákup Mikkelsen (FF), formand
 Karsten Hansen (MF), næstformand
 Helgi Abrahamsen (SB)
 Jaspur Vang (SB)
 Bergtóra Høgnadóttir Joensen (T)
 Tórbjørn Jacobsen (T)
 Hans Pauli Strøm (JF)

Formænd 
 1995–1996 Kristian Magnussen (VMF)
 1998–2002 Páll á Reynatúgvu (TF)
 2002–2004 Alfred Olsen (SB)
 2004–2008 Jørgen Niclasen (FF)
 2008–2011 Jákup Mikkelsen (FF)
 2011–2015 Rósa Samuelsen (SB)
 2015–2019 Katrin Kallsberg, (T)

Noter

Eksterne links 
 Udvalget på logting.fo 

Velfærdsudvalg